҃ы̂мъ сѣда́ленъ, гла́съ д҃: ́билъ єсѝ со́лнцу тро̑цу ст҃у́ю єдиносу́щную, кѷрі́лле бг҃одохнове́нне, во ѡ́бразъ ст҃ы́я тро̑цы зри́мому на нб҃сѝ со́лнцу созда́нну бы́ти, глаго́ля: подо́біе бг҃а ѻц҃а̀ со́лнечный кру́гъ є́сть, не имы́й конца̀, ни нача́ла, и я́коже ѿ кру́га со́лнечна исхо́дитъ луча̀ свѣ́та поднебе́сную просвѣща́ющая, си́це ѿ бг҃а ѻц҃а̀ ражда́ется сн҃ъ, ѻ́ч҃ее сія́ніе, теплота́ же вселе́нную ѡживля́ющая, ѿ тогѡ́жде кру́га ку́пнѡ съ луче́ю излива́емая, подо́біе дх҃а ст҃а́гѡ, ѿ тогѡ́жде ѻц҃а̀ исходя́щагѡ: ди́вному уче́нію твоему̀ внима́юще, и мы̀ въ тро̑цѣ єди́ному бг҃у покланя́емся, убл҃жа́я па́мять твою̀, досточу́дне